Toyota, profit net anual record, dublu față de anul precedent
Gigantul japonez Toyota a anunțat marți că profitul său net anual s-a dublat față de anul precedent, în special datorită unei creșteri a vânzărilor de vehicule hibride, dar se așteaptă la o scădere puternică în anul fiscal 2024/25, din cauza investițiilor mari, potrivit agenției AFP.
Constructorul auto numărul unu la nivel mondial a înregistrat un nou profit net record de 4.944,9 miliarde de yeni (29,7 miliarde de euro) pentru anul financiar încheiat la sfârșitul lunii martie.
Gigantul auto se așteaptă însă ca profitul să scadă cu 27,8% în 2024/25, deoarece Toyota intenționează să investească masiv în capitalul uman și în noi tehnologii, potrivit unui comunicat.
Tot miercuri, constructorul de automobile premium BMW a raportat un profit net de 2,95 miliarde de euro pentru primul trimestru, peste așteptări, dar în scădere cu 19% față de anul trecut, din cauza creșterii costurilor.
Grupul bavarez a înregistrat o marjă operațională (Ebit) de 8,8% la sfârșitul lunii martie în divizia sa auto și se așteaptă în continuare să obțină o rată cuprinsă între 8,0% și 10,0% pentru întregul an.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank